**Nota informativă**

**la proiectul Hotărîrii Guvernului privind abrogarea unor Hotărîri ale Guvernului**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul Hotărîrii Guvernului privind abrogarea unor Hotărîri ale Guvernului a fost elaborat de către Ministerul Finanțelor. |
| **2. Condițiile ce au impus elaborarea proiectului de act normativ și finalitățile urmărite** |
| Necesitatea elaborării proiectului de Hotărîre a Guvernului „Privind abrogarea unor Hotărîri ale Guvernului” este generată de abrogarea Legii nr.113/2007 contabilității și intrarea în vigoare din 01.01.2019 a noii Legi nr.287/2017 contabilității și raportării financiare, care prevede că pentru dezvoltarea continuă şi asigurarea perfecţionării contabilităţii şi raportării financiare pe lîngă Ministerul Finanţelor se instituie Consiliul de contabilitate şi raportare financiară. Regulamentul de activitate a Consiliului, precum și componența nominală a acestuia au fost aprobate prin ordinele Ministrului Finanțelor nr.63/2019 și nr.101/2019.  Totodată, a fost abrogată Legea nr.61/2007 privind activitatea de audit prin Legea nr.271/2017 privind auditul situațiilor financiare, care prevede că certificarea persoanelor fizice pentru conferirea calificării profesionale de auditor se efectuează de către Comisia de certificare a auditorilor instituită pe lîngă Consiliul de supraveghere publică a auditului. Componența nominală a Comisiei de certificare a auditorilor a fost desemnată de către Comitetul de supraveghere a auditului prin decizia nr.23/2019 și activează în baza Regulamentului cu privire la certificarea auditorilor, aprobat prin decizia Comitetului nr.16/2019.  Suplimentar, punctul 3 al proiectului de hotărîre prevede, că aceasta intră în vigoare din data publicării în Monitorul Oficial al Republicii Moldova. |
| **3. Principalele prevederi ale proiectului și evidențierea elementelor noi** |
| Proiectul de abrogare reprezintă un proiect de Hotărîre de Guvern cu privire la abrogare a Hotărîrii Guvernului nr.128/2008 cu privire la Consiliul consultativ pe lîngă Ministerul Finanţelor și Hotărîrii Guvernului nr.1450/2007 cu privire la unele măsuri de executare a Legii nr.61-XVI din 16 martie 2007 privind activitatea de audit. |
| **4. Fundamentarea economico-financiară** |
| Implementarea prezentului proiect nu va necesita cheltuieli financiare de la bugetul de stat. |
| **5. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării sau abrogării unor acte normative. |
| **6. Avizarea si consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, proiectul de hotărîre și nota informativă vor fi plasate pe pagina web oficială a Ministerului Finanțelor (compartimentul *„Transparența”*, directoriul *Transparență decizională/Anunțuri privind consultările publice”*) și pe portalul guvernamental *particip.gov.md*. |
| **7. Constatările expertizei anticorupție** |
|  |
| **8.Constatările expertizei juridice** |
|  |

**VICEPRIM-MINISTRU,**

**MINISTRUL FINANȚELOR Serghei PUȘCUȚA**